14 ఏళ్ల తర్వాత సిడ్నీలో పలు రికార్డులు నమోదు
 
సిడ్నీ: పలు రికార్డులు సాధించేందుకు సిడ్నీ వేదికగా మారింది.ఆస్ట్రేలియా,పాకిస్థాన్‌ జట్ల మధ్య జరుగుతున్న మూడవ టెస్టులో చాలా రికార్డులు నమోదైయ్యాయి. మంగళవారం ప్రారంభమైన మూడవ టెస్టు తొలి రోజు ఆట ముగిసే సమయానికి ఆస్ట్రేలియా 88 ఓవర్లను గాను మూడు వికెట్లు నష్టపోయి 365 పరుగులు చేసింది.మూడు టెస్టు మ్యాచ్‌ల సిరీస్‌ను ఇప్పటికే 2-0తో గెలుచిన ఆస్ట్రేలియా మూడవ టెస్టులో కూడా చెలరేగి ఆడుతుంది.సిడ్నీ టెస్టులో ఆస్ట్రేలియా టాస్‌ గెలిచి బ్యాటింగ్‌ ఎంచుకుంది.ఆసీస్‌ తొలి ఇన్నింగ్స్‌లో ఓపెనర్లు రెన్‌ షా 167 పరుగులతో బ్యాటింగ్‌,డేవిడ్‌ వార్నర్‌ 113 పరుగులతో సెంచరీ చేశారు.సిడ్నీ క్రికెట్‌ గ్రౌండ్‌(ఎస్‌సిజి) లో ఆస్ట్రేలియా ఓపెనర్లు ఒకే ఇన్నింగ్స్‌లో సెంచరీలు సాధించడం 14 సంవత్సరాల తరువాత ఇదే తొలిసారి. చివరి సారిగా 2002లో జస్టిస్‌ లాంగర్‌,మాథ్యూ హెడెన్‌ లు ఇదే మైదానంలో ఒకే ఇన్నింగ్స్‌లో సెంచరీలు చేసిన ఆటగాళ్ల జాబితాలో ఉన్నారు. వార్నర్‌,రెన్‌ షాల ఘనత ఎస్‌సిజిలో మళ్లీ ఇప్పుడు వార్నర్‌,రెన్‌ షాలు ఆ ఘనతను సాధించారు.మూడవ టెస్టులో ఆస్ట్రేలియా భారీ స్కోరు దిశగా సాగుతుంది. తొలి రోజు ఆట ముగిసే సమయానికి రెన్‌ షా 167 పరుగులతో నాటౌట్‌గా,హ్యాండ్‌ స్కాంబ్‌ 40 పరుగులతో క్రీజులో ఉన్నారు.ఇక ఈ టెస్టులో డేవిడ్‌ వార్నర్‌ అరుదైన ఘనతను సాధించాడు. 87 సంవత్సరాల తరువాత సెంచరీ టెస్టుమ్యాచ్‌ ఓపెనింగ్‌ సెషన్‌లో 87 సంవత్సరాల తరు వాత సెంచరీ నమోదు చేసిన తొలి ఆస్ట్రేలియా బ్యాట్స్‌ మెన్‌గా చరిత్ర సృష్టించాడు.లంచ్‌ విరామ సమయానికి ముందు అద్భుతమైన ఇన్నింగ్స్‌ ఆడిన డేవిడ్‌ వార్నర్‌ 78 బంతుల్లోనే సెంచరీ చేశాడు.టెస్టుల్లోవార్నర్‌కు ఇది 18వ టెస్టుసెంచరీ కాగా పాకిస్థాన్‌ పై మూడవ సెంచరీ కావడం విశేషం.మూడవ టెస్టు లంచ్‌ విరామసమయానికి ముందు 117నిముషాల్లో 17బౌండరీలతో వార్నర్‌ సెంచరీ నమోదు చేశాడు. ఈ సిరీస్‌లో వార్నర్‌కు ఇదిరెండవ సెంచరీ కావ డంవిశేషం.1930లో జరిగిన టెస్టు మ్యాచ్‌లో డాన్‌ బ్రాడ్‌మెన్‌ లంచ్‌ విరామ సమయానికి ముందు 105 పరు గులతో సెంచరీ నమోదు చేశాడు.